_:n0766965980614c88912bb020d27ed8d5xb0
<http://schema.org/articleBody>
"A apărut revista Avantaje ediția de septembrie. Iată ce-am spicuit pentru tine, dintr-un cuprins mult mai vast și din ce în ce mai interesant:\\nSindromul „Fata morgana” în relațiile de cuplu, dar și pentru cei singuri - Acest sindrom este foarte întâlnit în relațiile de cuplu toxice. Să nu uitam că într-un articol mai vechi spuneam că 9 din 10 cupluri din România cu mai mult de 5 ani vechime sunt toxice. De ce?\\nEste Arca lui Noe? Arheologii au găsit în Turcia o movilă veche de 5.000 de ani în forma unei... bărci imense. Generațiile viitoare vor avea multă treabă. Pentru că noi, cu acea curiozitate a exploratorilor am îndrăznit să ne aventurăm acolo de unde a pornit totul, căutând răspunsuri la întrebările care ne macină de la începuturile veacurilor. Dacă nu le vom găsi, le predăm lor ștafeta...\\n- Laura Imai Messina este o scriitoare renumită pentru romanele sale emoționante în care se contopesc cele două culturi de care aparține. Născută în Italia, Laura trăiește de peste douăzeci de ani în Japonia cu soțul ei și cei doi băieți. „Viețile secrete ale culorilor” (editura Humanitas Fiction, 2023) este o poveste de dragoste lină și delicată între doi oameni extrem de diferiți, în aparență. Iar toată istoria lor are ca fundal culori surprinzătoare, mii de culori, o culoare pentru fiecare sentiment, obiect, emoție, întâmplare...\\n- Cartea autoarei coreene&nbsp;Mirinae Lee,&nbsp;„Cele opt vieți ale unui trickster de-o vârstă cu veacul”,&nbsp;recent apărută în limba română la editura Trei, nominalizată la Premiul Women’s Prize 2024, este inspirată de povestea adevărată a uneia dintre cele mai bătrâne femei care a reuşit prin propriile forțe să fugă din Coreea de Nord.\\nCiuperca unghiei poate fi tratată definitiv! - Riscul de a dezvolta infecții fungice la nivelul unghiilor crește considerabil în perioada verii. Principalul motiv este că fungii se dezvoltă cel mai bine într-un mediu călduros și umed, iar riscul de contaminare crește mai ales în cazul persoanelor care practică sport sau merg des la piscină.\\nImportanța meditației în viața de zi cu zi - Pe repede înainte: Termene. Sarcini. Obligații. Serviciu. Familie. Casă. Concediile devin, și ele, un fel de maraton care să conțină tot ce nu am apucat să fac într-un an. Prieteni pe care nu i-am mai văzut demult. Timp pierdut aiurea pe online. Ne ducem la sală, vrem să arătăm bine, mai tragem și acolo de oboseală, dormim cu televizorul deschis și nu ne odihnim, iar corpul urlă de efort, mai multă adrenalină, mai mult cortizol, stres, stres, stres.\\nPsih. Marius Marițescu: „Întreaga noastră viață este un proces de adaptare, iar fiecare etapă de vârstă are provocările ei specifice”\\nCum să nu mai suferim în relații și cu cine legăm prietenii noi - De la o vârstă ne vine tot mai greu să legăm noi relații de prietenie. Adesea cercul nostru social se restrânge, dacă avem noroc, la foarte puțini prieteni din copilărie, colegi de muncă și părinții colegilor copiilor de la școală. Chiar dacă asta a devenit o provocare, e indicat să nu o desconsiderăm.\\nDr. Anna Douglas:„Procedurile estetice nu sunt suficiente fără o rutină adecvată de îngrijire acasă”\\nCosmeticele coreene sunt renumite la nivel mondial pentru calitatea și inovația lor, fiind considerate unele dintre cele mai avansate și eficiente produse de îngrijire a pielii și de frumusețe disponibile pe piață. Doamna doctor Anna Douglas, medic specialist chirurgie generală și estetică facială urmărește cu interes industria cosmetică din Coreea de Sud și după ce a verificat direct de la sursă tehnologia avansată și ingredientele de înaltă calitate ale cosmeticelor coreene, ne-a oferit un interviu, în exclusivitate, despre popularitatea acestor produse, din ce în ce mai căutate de femeile din România.\\nÎți cade părul? Soluția e în natură. Toamna e frumoasă. Ne aduce culori împrumutate din șevaletul pământului și sentimente bizare, pe care nu le putem defini în cuvinte simple. Toamna ne readuce aminte de noi, cumva. Ce ne ia, în schimb? Vibe-ul vacanței, soarele puternic, diminețile molcome și... multe fire de păr. E timpul să începem o cură intensivă ÎMPOTRIVA CĂDERII părului cu Lupin Alb.\\nA apărut revista Avantaje ediția de AUGUST 2024"
<https://www.avantaje.ro/articol/a-aparut-revista-avantaje-editia-de-septembrie-2024?utm_source=own_website&utm_medium=website&utm_campaign=inlineRelated>